30/12/2019 | Administración LocalMunicipal
A Coruña
Xestión Tributaria
Anuncio de aprobación definitiva de contribucións especiais para a ampliación do servizo de extinción de incendios

Por acordo do Pleno deste Concello de data 7 de novembro de 2019 acordouse aprobar, provisionalmente, a imposición e ordenación de contribucións especiais para a ampliación do servizo de extinción de incendios do Concello da Coruña. En cumprimento do establecido nos artigos 17.1 e 17.2 do RDL 2/2004, de 5 de marzo, polo que se aproba o texto refundido da lei reguladora das facendas locais, en diante TRLRFL, o acordo provisional estivo exposto ao público durante trinta días hábiles no taboleiro de edictos do Concello, foi publicado no B. O. P. nº 213 de 8 de novembro de 2019 e en tres diarios de maior difusión da provincia da Coruña. Durante o citado período de exposición pública non se presentaron reclamacións, polo que, en aplicación do establecido no artigo 17.3 do TRLRFL, elévase a definitivo o acordo de aprobación provisional, sen necesidade de novo acordo plenario. En consecuencia, e en virtude do establecido no artigo 17.4 do TRLRFL, faise pública a aprobación definitiva do expediente de imposición e ordenación de contribucións especiais para a ampliación do servizo de extinción de incendios do Concello da Coruña. A ordenación rexerase pola Ordenanza fiscal que segue e, no non previsto naquela, polo establecido na Ordenanza Fiscal nº 19, Xeral de Contribucións Especiais, aprobada polo pleno da Corporación o 3 de decembro de 2004 e actualmente en vigor: 2.1. Suxeitos pasivos.- Son suxeitos pasivos das contribucións especiais, de acordo co previsto no artigo 30.2. c do Real Decreto Lexislativo 2/2004, do 5 de marzo, polo que se aproba o texto refundido da lei reguladora das facendas locais, as compañías aseguradoras que desenvolven a súa actividade no ramo de incendios no termo municipal da Coruña. A XESTORA DE CONCERTOS PARA A CONTRIBUCIÓN Aos SERVIZOS DE EXTINCIÓN DE INCENDIOS A. I. E. (V-81070211) actúa en representación dos suxeitos pasivos, nos termos previstos no Concerto de Colaboración aprobado pola Xunta de Goberno Local de 16/11/2012 e formalizado en data 26/11/2012.2.2. Custo da ampliación do servizo de extinción de incendios.- O custo da ampliación do servizo de extinción de incendios ascende á cantidade DUN MILLÓN CENTO TRINTA E SEIS MIL CATROCENTOS TRINTA E SETE EUROS CON TRECE CÉNTIMOS(1.136.437,13 €) que se corresponde cos seguintes proxectos de investimento: 2.3. Base Impoñible, Criterios de Repartición e Cotas Tributarias. A Base Impoñible cífrase na cantidade de UN MILLON VINTE E DOUS MIL SETECENTOS NOVENTA E TRES EUROS CON CORENTA E UN CÉNTIMOS (1.022.793,41 EUROS) que equivale ao 90 por cento do custo dos proxectos denominados “Construción dunha nova torre de prácticas; Equipos de protección individual, material de rescate, bonecos prácticas primeiros auxilios e material ximnasio; Adquisición de dispositivo Safety Peak de descenso con capacidade de carga de ata 300 kg, para o sistema de brazo acoplado na cesta de autoescada; Vehículo adaptado ao GRA e vehículo autocar de 20 prazas; Mobiliario parque bombeiros; Adecuación espazo almacenamento e redistribución de dispersante, absorbente e espumóxeno. Adecuación espazo lavado vehículos e espazo dedicado aos equipos de respiración automática. Adecuación sala xuntas e montaxe estrutura metálica garaxe principal; Substitución de portalóns de peche no Parque de Bombeiros adecuados a normativa actual; Mellora da accesibilidade dos vehículos nas instalacións do Parque de Bombeiros; Adaptación vehículos a nova normativa de sinalización de emerxencia, para subida de bombeiros a parte superior de cubas e adaptación de vehículos FRA a novas funciones, e que será distribuída entre os suxeitos pasivos, proporcionalmente ao importe das primas recadadas no ano 2018. Se a cota esixible fose superior ao 5% das primas recadadas polas compañías aseguradoras, o exceso trasladarase a exercicios sucesivos ata a súa total amortización.2.4 Recadación de Cotas Tributarias. A XESTORA DE CONCERTOS PARA A CONTRIBUCIÓN AOS SERVIZOS DE EXTINCIÓN DE INCENDIOS A. I. E. (V-81070211), recadará das Entidades Aseguradoras que operan no termo municipal do Concello da Coruña, en cuxa representación actúa, a cantidade estipulada e que constitúe a cota global das Contribucións Especiais.2.5 Achega Municipal. A achega do Concello con cargo aos seus recursos propios aplicarase ás partidas orzamentarias 70.136.62200, 70.136.62300, 70.136.62400, 70136.62500, 70.136.63200, 70.136.63400 do Orzamento Xeral para o ano 2019. Contra o anterior acordo, elevado a definitivo, e de conformidad eco disposto no artigo 19 do TRLRFL en concordancia co artigo 46.1 da lei 29/98, de 13 de xullo, reguladora da xurisidcción contenciosa adinistrativa, os interesasos poderán interpor recurso contencioso administrativo no prazo de dous meses contados a partir do día seguinte ao da publicación do presente anuncio no Boletón oficial da Provicia. Así mesmo poderán interpor calquera outro recurso que estimen procedente. Na Coruña a 26 de decembro de 2019 O director de Economía, Facenda e Rexime Interior Santiago Alexander Purvis Corredoura